Melhus

Geografi

Kommunen strekker seg fra Øysand i nord til Haga bru, nord for Støren, i sør. Den nederste delen av Gauldalen er stort sett midtpunktet gjennom hele kommunen. I Gauldalen finnes Gaulavassdraget, som er en av Norges beste lakseelver. På begge sider av Gaula finnes oppover hele dalen store og gamle jordbruksområder. I tillegg går E6 stort sett langs Gaula hele strekningen gjennom Melhus kommune.
Helt nord i kommunen ligger altså Øysand og Gaulosen, Gaulavassdragets store delta. Deler av Gaulosen er vernet som Ramsarområdet Gaulosen naturreservat og landskapsvernområde. Øysand er også et av trøndelagsregionens største flatmarkområder. Under andre verdenskrig bygde tyskerne opp et stort militærområde med flyplass her.
I Melhus ligger blant annet innsjøene Benna (som er drikkevannskilde for omtrent halvparten av innbyggerne), Ånøya og Svorksjøen. Kommunens høyeste punkt er på Rensfjellet (847,2 meter over havet), mens Vassfjellet er 710 moh. Kommuneblomst er Klåved, noe som ble vedtatt av kommunestyret 23. november 1999.

Våpenskjold og kommunevåpen for Melhus

Melhus kommunes våpen, fastsatt ved Kongelig Resolusjon den 8. november 1979. ‘På rød bunn – i gull, en knestående bueskytter’. Våpenet er tegnet av Norges fremste fagmann i heraldikk, heraldiker Hallvard Trætteberg (1898-1987), Løten. Våpenet er tegnet av Norges fremste fagmann i heraldikk, heraldiker Hallvard Trætteberg (1898-1987), Løten. 
Figuren ble opprinnelig tegnet av Trætteberg for Sør-Trøndelag i 1929, men fylket tok den ikke i bruk. Våpenet er inspirert av Einar Tambarskjelve fra Melhus som pryder kommunevåpenet, berømt som høvding og bueskytter ved Olav Tryggvasons side. Kommunalt segl (ordførersegl) også tegnet for Melhus kommune tegnet av Hallvard Trætteberg 10.07.1979. Alle elementer, kommunevåpen og heraldiske symboler ble rentegnet i 2014.

Vennskapskommuner

Taveta

Prestegjeld

Melhus prestegjeld tilhører Gauldal prosti i Nidaros bispedømme. Den norske kirke har fire menigheter (kirkesogn) i Melhus prestegjeld (Melhus kommune), og hver av dem har sin kirke med kirketjener, organist, klokker, renholder og hvert sitt menighetsråd. Det er Flå, Horg, Hølonda og Melhus menigheter. I Hølonda menighet står også Kolbrandstad stavkirke, som eies av et privat lag.

Historie

Melhus var åsted for mange viktige hendelser i vikingtiden. Det var under grisebingen på gården Rimol i Melhus Håkon Jarl ble drept av trellen sin, Tormod Kark. Einar Tambarskjelve var fra storgården Gimsan i Melhus.
I 2017 ble det avdekket 3000 år gamle graver på Sandbrauta. Gravene var skjult under 2 meter masse fra et leirras. Arkeologene fant en gravrøys på 9 meter i diameter og flere gravkamre.

Nordiske barnekulturdager

Melhus arrangerer Nordiske barnekulturdager sammen med sine vennskapskommuner Holmegaard i Danmark, Ockelbo i Sverige og Kurikka i Finland. Å arrangere dette går på omgang, og sist det var i Melhus var i mai 2009. Melhus arrangerte det også 20.–23. mai 2004.

Tusenårssted

Kommunens tusenårssted er Gimse/Romol/Sagastien, som er et kjent historisk område med henvisning til begivenheter skrevet i Snorres Kongesagaer. Området er tilrettelagt med en sagasti med informasjonstavler. Tusenårsstedet ble vedtatt av kommunestyret 5. oktober 1999.

Sagauka

Sagauka er navnet på en kulturfestival som har blitt arrangert årlig i Melhus siden 2014. Festivalen arrangeres tidlig på sommeren og har en ukes varighet. Formålet er å relatere den lokale historie til nåtid. Dette målet skal forsøkes oppnåes gjennom kunnskapsformidling og kulturelle uttrykk. Dette blir konkretisert gjennom foredrag, teater, musikk, marked, vandringer, samt å sette fokus på kommunens historie fra Sagatiden til nåtid. En viktig målgruppe er barn og unge.
Arrangementet er et samarbeid mellom Melhus kommune, næringsforeninga og frivillige lag. Sentrale personer bak etableringen var daværende ordfører; Jorid Jagtøyen, Leder i den lokale næringsforeningen; Hans Petter Øien Kvam, Virksomhetsleder ved Kultur og fritid; Jan Erik Landrø og rektor ved Trøndertun folkehøgskole; Ronald Nygård.

Kjente melhusbygger

Det kommer flere kjente personer fra Melhus, blant annet Torstein Flakne, Oddvar Brå, Martin Tranmæl, Roar Strand.